5. ทรัพย์สินที่ใช้ในการประกอบธุรกิจ

  5.1 ลักษณะสำคัญของทรัพย์สิน

1.  (1) ยอดรวมของมูลค่าทรัพย์สินหลักที่ใช้ในการประกอบธุรกิจ

มูลค่าตามบัญชีของทรัพย์สินของบริษัทฯ และบริษัทย่อย ณ วันที่ 31 ธันวาคม 2553 มีดังนี้

(ล้านบาท)

+---------------------------------------+--------------+--------------+
| ประเภททรัพย์สิน                          | มูลค่าตามบัญชี   | มูลค่าทรัพย์สิน   |
|                                       |              |              |
|                                       |              | ที่ได้จดจำนอง * |
+---------------------------------------+--------------+--------------+
| 1. ที่ดิน อาคาร และอุปกรณ์                 |              |              |
+---------------------------------------+--------------+--------------+
|   - ที่ดิน                               | 1,478,12     | 1,457.27     |
+---------------------------------------+--------------+--------------+
|   - ส่วนปรับปรุงและพัฒนาที่ดิน               | 133.10       | 133.10       |
+---------------------------------------+--------------+--------------+
|   - อาคารและสิ่งปลูกสร้าง (รวมส่วนปรับปรุง)  | 773.29       | 773.29       |
+---------------------------------------+--------------+--------------+
|   - บ่อกักและกรงเลี้ยงสัตว์                 | 34.34        | -            |
+---------------------------------------+--------------+--------------+
|   - เครื่องจักร เครื่องใช้ และอุปกรณ์         | 23.82        | -            |
+---------------------------------------+--------------+--------------+
|   - เครื่องตกแต่ง และเครื่องใช้สำนักงาน      | 15.08        | -            |
+---------------------------------------+--------------+--------------+
|   - ยานพาหนะ                          | 132.80       | -            |
+---------------------------------------+--------------+--------------+
|   - อุปกรณ์สวนสนุก                       | 0.74         | -            |
+---------------------------------------+--------------+--------------+
|   - โครงการระหว่างก่อสร้าง และอื่นๆ        | 3.35         | -            |
+---------------------------------------+--------------+--------------+
| รวม                                   | 2,594.64     | 2,363.66     |
+---------------------------------------+--------------+--------------+
| 2. สัตว์และต้นไม้                         | 260.78       | -            |
+---------------------------------------+--------------+--------------+
| 3. ที่ดินที่ยังไม่ได้ใช้ในการดำเนินงาน          | -            | -            |
+---------------------------------------+--------------+--------------+

  *ในการตรวจสอบบัญชีประจำปี 2553 ผู้สอบบัญชีได้รายงานไว้ในหมายเหตุประกอบงบการเงิน
  ข้อ 13. ที่ดิน อาคารและอุปกรณ์ว่า “บริษัทฯ
  และบริษัทย่อยได้จดจำนองที่ดินพร้อมสิ่งปลูกสร้างทั้งหมดที่มีอยู่ในปัจจุบันและที่จะมีขึ้นในอนาคตบนที่ดินผืนดังกล่าว
  ซึ่ง ณ วันที่ 31 ธันวาคม 2553 และ 2552 มีมูลค่าสุทธิตามบัญชีประมาณ 2,363.66 ล้านบาท
  และ 2,469.77 ล้านบาทตามลำดับ
  เพื่อค้ำประกันวงเงินสินเชื่อที่ได้รับจากธนาคารพาณิชย์ในประเทศแห่งหนึ่ง...”

2.  (2) ลักษณะกรรมสิทธิ์

ก. ที่ดินของบริษัท ซาฟารีเวิลด์ จำกัด (มหาชน) ตั้งอยู่ ณ เลขที่ 99 ถนนปัญญาอินทรา
แขวงสามวาตะวันตก เขตคลองสามวา กรุงเทพมหานคร ปัจจุบันมีจำนวนรวมทั้งสิ้น 473-1-79.5
ไร่ มีมูลค่าสุทธิตามบัญชี ณ วันที่ 31 ธันวาคม 2553 เป็นจำนวน 1,231.46 ล้านบาท โดยบริษัทฯ
มีกรรมสิทธิ์ในที่ดินซึ่งเป็นโฉนดทุกแปลง ส่วนของอาคารและสิ่งปลูกสร้าง
ประกอบด้วยอาคารที่ใช้ในการประกอบธุรกิจของบริษัทฯ เช่น ที่ทำการสำนักงานใหญ่
อาคารจำหน่ายสินค้าที่ระลึก อาคารภัตตาคาร เวทีและอัฒจันทร์เพื่อใช้ในการแสดงต่างๆ
นอกจากนั้นยังมีสิ่งปลูกสร้างประเภทบ่อกักและกรงเลี้ยงสัตว์
ซึ่งใช้ประกอบในการดำเนินการสวนสัตว์เปิด อีกด้วย
สิ่งปลูกสร้างทั้งหมดตั้งอยู่ในบริเวณที่ดินของบริษัทฯ ณ เลขที่ดังกล่าว

ข. ที่ดินของบริษัท ภูเก็ตแฟนตาซี จำกัด (มหาชน) ซึ่งเป็นบริษัทย่อย ตั้งอยู่ ณ เลขที่ 99 หมู่ที่ 3
ตำบลกมลา อำเภอกะทู้ จังหวัดภูเก็ต ปัจจุบันมีจำนวนรวมทั้งสิ้น 122-0-55.6 ไร่
มีมูลค่าสุทธิตามบัญชี ณ วันที่ 31 ธันวาคม 2553 เป็นจำนวน 246.66 ล้านบาท
โดยบริษัทดังกล่าวมีกรรมสิทธิ์ในที่ดินทุกแปลง เมื่อวันที่ 17 ตุลาคม 2550
บริษัทย่อยได้ทำสัญญาจะซื้อจะขายที่ดิน
เพื่อขายที่ดินอีกแปลงหนึ่งที่ยังไม่ได้ใช้ในการดำเนินงานรวมสิ่งปลูกสร้างในที่ดินแปลงดังกล่าว
ซึ่งเป็นที่พักของพนักงานให้กับบริษัทในประเทศแห่งหนึ่งจำนวน 2 สัญญา โดยมีเนื้อที่รวม 163-3-49
ไร่ๆ ละ 1.95 ล้านบาท เป็นจำนวนเงินรวม 319.60 ล้านบาท
และได้รับชำระเงินทั้งหมดและได้โอนกรรมสิทธิ์ให้แก่ผู้ซื้อแล้วในเดือนมีนาคม 2551
ในปัจจุบันบริษัทย่อยยังคงใช้ประโยชน์ในส่วนของอาคารที่พักพนักงานและอุปกรณ์ดังกล่าวอยู่

อาคารและสิ่งปลูกสร้างที่สำคัญของบริษัท ภูเก็ตแฟนตาซี จำกัด (มหาชน)
ประกอบด้วยอาคารโรงละครขนาดใหญ่จุ 3,000 ที่นั่ง ก่อสร้างบนเนื้อที่ประมาณ 23,500
ตารางเมตร อาคารภัตตาคาร ทรงไทยจุ 4,000 ที่นั่ง ก่อสร้างบนเนื้อที่ประมาณ 8,500
ตารางเมตร อาคารร้านขายสินค้าที่ระลึกจำนวน 16 ร้าน ก่อสร้างบนเนื้อที่ประมาณ 3,100
ตารางเมตร อาคารสำนักงานรวมเนื้อที่ประมาณ 2,070 ตารางเมตร
และโรงเลี้ยงและฝึกสอนช้างเนื้อที่ประมาณ 2,000 ตารางเมตร เป็นสำคัญ สิ่งปลูกสร้างทั้งหมด
ตั้งอยู่ในบริเวณที่ดินของบริษัท ณ เลขที่ดังกล่าว

3.  (3) ภาระผูกพันของทรัพย์สิน

เมื่อวันที่ 4 กรกฎาคม 2539 บริษัท ซาฟารีเวิลด์ จำกัด (มหาชน)
ได้ทำสัญญากู้เงินกับธนาคารในประเทศแห่งหนึ่งในวงเงินจำนวน 1,300 ล้านบาท
โดยได้จดจำนองที่ดินของบริษัทฯ จำนวน 445-2-18 ไร่
รวมทั้งสิ่งปลูกสร้างที่มีอยู่และจะมีขึ้นในอนาคต เป็นหลักทรัพย์ค้ำประกันการชำระคืนเงินกู้

เมื่อวันที่ 9 กรกฎาคม 2539 บริษัท ภูเก็ตแฟนตาซี จำกัด
ได้ทำสัญญากู้เงินกับบริษัทเงินทุนหลักทรัพย์ในประเทศแห่งหนึ่งเป็นจำนวนเงินรวม 700 ล้านบาท
โดยได้จดจำนองที่ดินของบริษัทเองจำนวน 239 – 2 – 04 ไร่ ซึ่งเป็นที่ดินเดิมที่บริษัทย่อยมีอยู่
รวมทั้งสิ่งปลูกสร้างที่มีอยู่และจะมีขึ้นในอนาคต เป็นหลักทรัพย์ค้ำประกันการชำระคืนเงินกู้ดังกล่าว
และบริษัท ซาฟารีเวิลด์ จำกัด (มหาชน)
ได้ค้ำประกันด้วยการจดจำนองลำดับสองของที่ดินของบริษัทฯ ที่กล่าวถึงในวรรคต้น
เพื่อค้ำประกันการชำระคืนเงินกู้ที่บริษัท ภูเก็ตแฟนตาซี จำกัด
ได้ทำสัญญากู้ยืมเงินจากบริษัทเงินทุนหลักทรัพย์ดังกล่าวเป็นจำนวน 700 ล้านบาท อีกด้วย

เมื่อวันที่ 9 มีนาคม 2549 และวันที่ 11 กันยายน 2549 บริษัทย่อยได้ออกหุ้นกู้ครั้งที่ 1 และครั้งที่
2 ตามลำดับ ครั้งละ 7,500 หน่วย รวมทั้งสิ้น 150,000 หน่วย หน่วยละ 1,000 บาท
รวมเป็นจำนวนเงิน 150 ล้านบาท
จำหน่ายให้แก่กองทุนเปิดเพื่อพัฒนาและฟื้นฟูกิจการที่ได้รับผลกระทบจากเหตุการณ์ธรณีพิบัติสึนามิ
บริหารจัดการโดยบริษัทหลักทรัพย์จัดการกองทุน เอ็มเอฟซี จำกัด (มหาชน)
ซึ่งมีอัตราดอกเบี้ยคงที่ร้อยละ 1 ต่อปี (ไม่ทบต้น) ชำระปีละครั้ง ครบกำหนดไถ่ถอนในปี 2554
หุ้นกู้ดังกล่าวค้ำประกันโดยการจดจำนองที่ดินพร้อมสิ่งปลูกสร้างบางส่วนของบริษัทย่อย
ซึ่งได้จำนองไว้กับบรรษัทบริหารสินทรัพย์ไทยไปจำนองเป็นลำดับสองไว้กับธนาคารพาณิชย์ในประเทศแห่งหนึ่งในฐานะผู้ถือหุ้นกู้แทน
และมีบริษัทฯ และกรรมการของบริษัทย่อยบางท่านเป็นผู้ค้ำประกันร่วม

เมื่อวันที่ 28 มิถุนายน 2553 บริษัทฯ
ได้รับเงินกู้ยืมระยะยาวจากธนาคารพาณิชย์ในประเทศแห่งหนึ่งเป็นจำนวนเงิน 1,050 ล้านบาท
เพื่อนำไปชำระหนี้ที่ผิดนัด โดยบริษัทฯ ได้จดจำนองที่ดินของบริษัทฯ จำนวน 467-0-53 ไร่
(บริษัทฯ มีที่ดินทั้งหมดจำนวน 473-1-79.5 ไร่ ส่วนที่เหลือไม่สามารถจดจำนองได้
เนื่องจากติดภาระจำยอม) พร้อมสิ่งปลูกสร้างทั้งหมดที่มีอยู่ในปัจจุบันและจะมีขึ้นในอนาคต
เป็นหลักทรัพย์ค้ำประกันในการกู้ยืมดังกล่าว
และค้ำประกันโดยบริษัทย่อยและกรรมการท่านหนึ่งของบริษัทฯ

  5.2 นโยบายการลงทุนในบริษัทย่อย

จากประสบการณ์ในการดำเนินธุรกิจอุตสาหกรรมการท่องเที่ยวมาตั้งแต่ปี 2528 และความมุ่งมั่น
ที่จะพัฒนาธุรกิจให้สมบูรณ์แบบตามมาตรฐานสากล บริษัทฯ
จึงได้ขยายธุรกิจการท่องเที่ยวและสันทนาการ ในแนวเดียวกันกับที่บริษัทฯ มีประสบการณ์
โดยการจัดตั้งบริษัท ภูเก็ตแฟนตาซี จำกัด
เพื่อดำเนินการแหล่งบันเทิงขนาดใหญ่ที่ได้มาตรฐานระดับสากลขึ้นที่จังหวัดภูเก็ต
และได้เปิดดำเนินการอย่างเป็นทางการตั้งแต่วันที่ 6 กุมภาพันธ์ 2542

ณ วันที่ 31 ธันวาคม 2553 บริษัท ซาฟารีเวิลด์ จำกัด (มหาชน) มีเงินลงทุนในบริษัท
ภูเก็ตแฟนตาซี จำกัด (มหาชน) เป็นจำนวน 189.90 ล้านบาท หรือเท่ากับประมาณร้อยละ 99.95
ของทุนจดทะเบียนที่มีจำนวน 190 ล้านบาท โดยไม่มีการลงทุนในบริษัทย่อยและ/หรือบริษัทร่วมอื่น

มูลค่าเงินลงทุนสุทธิในบริษัท ภูเก็ตแฟนตาซี จำกัด (มหาชน) ซึ่งเป็นบริษัทย่อย ณ วันที่ 31 ธันวาคม 2553 มีดังนี้

+----------------------+---------------------+--------+------+-------+
| ชื่อบริษัท               | ประเภทและลักษณะธุรกิจ  | ทุนช    | %    | มูลค่า  |
|                      |                     | ำระแล้ว | ก    | เง    |
|                      |                     |        | ารถือ | ินลงทุน |
|                      |                     | (บาท)  |      |       |
|                      |                     |        | หุ้น   | (บาท) |
|                      |                     |        | ของบ |       |
|                      |                     |        | ริษัทฯ |       |
+----------------------+---------------------+--------+------+-------+
| บริษัทย่อย              |                     |        |      |       |
+----------------------+---------------------+--------+------+-------+
| - บริษัท ภูเก็ตแฟนตาซี    | ดำเนิน               | 190,0  | 9    | 1     |
| จำกัด (มหาชน)         | การแหล่งบันเทิงขนาดใหญ่ | 00,000 | 9.95 | 89,90 |
|                      | ในกิจการนันทนาการ     |        |      | 1,000 |
| บริษัทร่วม - ไม่มี        | เพื่อสนับสนุนการท่องเที่ยว | -      | -    |       |
|                      |                     |        |      | -     |
+----------------------+---------------------+--------+------+-------+